ננה מושקורי

ננה מושׂקורי (ביוונית: Nάνα Μούσχουρη, נולדה ב-13 באוקטובר 1934) היא זמרת יוונייה אשר מכרה למעלה מ-300 מיליון עותקים מכל אלבומיה ברחבי העולם, במשך יותר מחמישה עשורים. הרבגוניות המוזיקלית וכישורי השפה שלה אפשרו לה לבנות קריירה עולמית. היא נולדה בשם יואנה מוסכורי (Ιωάννα Μούσχουρη) אך זכתה לשם החיבה ננה עוד בילדותה. מושקורי הקליטה שירים רבים בשפות רבות, בהן יוונית, צרפתית, אנגלית, גרמנית, הולנדית, איטלקית, ולשית, ספרדית וכן ביצועים בעברית. ננה מושקורי נולדה בעיר חאניה באי כרתים שביוון. אביה, קונסטנדינוס, עבד כמקרין סרטים בבית הקולנוע המקומי ואמה, אליקי, שמוצאה ביישוב סיניאס שבאי קורפו, עבדה כסדרנית באותו בית קולנוע. כשהייתה בת שלוש עקרה המשפחה לאתונה, וננה ואחותה הבכורה נשלחו ללמוד בקונסרבטוריון היוקרתי של אתונה. ננה הפגינה כישרון מוזיקלי יוצא דופן כבר מגיל 6. גון קולה המיוחד הן בשירה והן בדיבור מיוחס לפגם מולד במיתרי הקול שלה, כשלמעשה רק מיתר אחד מבין השניים מתפקד. מושקורי חוותה חלק מילדותה בצל הכיבוש הנאצי של יוון. אביה היה חבר בתנועת ההתנגדות לנאצים, שפעלה ביוון בתקופת הכיבוש. למרות הפגם במיתרי הקול שלה החלה מושקורי בשיעורי פיתוח קול בגיל 12, וכילדה האזינה לשידורי הרדיו בהם הושמעו זמרים כמו פרנק סינטרה, אלה פיצג'רלד, בילי הולידיי ואדית פיאף. בגיל 16 החלה בלימודי מוזיקה קלאסית בקונסרבטוריון של אתונה, בדגש על שירת אופרה. לאחר שמונה שנים בקונסרבטוריון עודדו אותה חבריה להתנסות במוזיקת ג'אז. היא הצטרפה ללהקת ג'אז קיימת והופיעה איתה בלילות כזמרת. אחד הפרופסורים בקונסרבטוריון, שגילה שהיא מעורבת בסוג זה של מוזיקה, שלטעמו הייתה חסרת ערך לחלוטין, מנע ממושקורי את השתתפותה בבחינות סוף השנה. ננה עזבה את הקונסרבטוריון והחלה לעבוד במועדון זאקי שבאתונה. היא החלה להופיע כזמרת ג'אז במועדונים שונים באתונה, עם דגש מיוחד על הרפרטואר של אלה פיצג'רלד. ב-1957 הקליטה את שירה הראשון, "Fascination", הן באנגלית והן ביוונית. ב-1958, במהלך הופעתה במועדון זאקי באתונה, פגשה את המלחין היווני מנוס חאג'ידאקיס, שהתרשם מאוד מקולה המיוחד והציע מיד לכתוב לה שירים. ב-1959 ביצעה מושקורי את שירו של חאג'ידאקיס Kapou Iparchi I Agapi Mou ("אהבתי נמצאת אי שם") בפסטיבל שירים יווני, וזכתה במקום הראשון. לאחר זכייה זו החלה מושקורי לקבל תשומת לב מהתקשורת. ב-1960 היא ביצעה שני שירים של חאג'ידאקיס: השיר Timoria והשיר Kiparissaki בפסטיבל השירים של יוון, ושניהם הגיעו למקום הראשון. באותה שנה השתתפה מושקורי בפסטיבל השירים הים-תיכוני שהתקיים בברצלונה, וגם שם קטפה את המקום הראשון עם השיר Xypna Agapi Mou שכתב עבורה קוסטאס יאנידיס. זכייה זו סללה עבורה את הדרך לחתימת חוזה הקלטות בחברת פיליפס פונטנה שבפריז. ב-1961 ביצעה מושקורי שירים לפסקול של סרט תיעודי גרמני על יוון. אחד השירים היה Weiße Rosen aus Athen ("ורדים לבנים מאתונה"), שהפך ללהיט אדיר במדינות שונות ומכר כסינגל יותר ממיליון עותקים בגרמניה. השיר תורגם מאוחר יותר למספר שפות והפך לאחד מהשירים הידועים ביותר של מושקורי בכל הזמנים. ב-1962 פגשה מושקורי את קווינסי ג'ונס ששכנע אותה לנסוע לעיר ניו יורק להקליט אלבום ג'אז אמריקאי. האלבום נקרא "הנערה מיוון שרה" ושווק יותר מאוחר באירופה כ"ננה מושקורי בניו יורק". ב-1963 עזבה את יוון ועברה לגור בפריז. באותה שנה ייצגה מושקורי את לוקסמבורג בתחרות האירוויזיון עם השיר À Force de Prier שהפך די מהר להצלחה בין-לאומית מה שעזר לה לזכות בפרס היוקרתי Grand Prix du Disque בצרפת, שנחשב למוביל בפרסי המוזיקה. זמן קצר לאחר מכן הלחין לה המלחין הצרפתי מישל לגראן שני שירים שהפכו ללהיטים. השיר "מטריות שרבורג" Les Parapluies de Cherbourg ב-1964 והשיר L'enfant au tambour ב-1965. ב-1965 הקליטה אלבום נוסף בשפה האנגלית שיצא בארצות הברית בשם "ננה שרה". המוזיקאי האמריקאי הארי בלפונטה שמע את האלבום ואהב אותו והחליט לצרף את מושקורי לסיבוב הופעות ב-1966. במסגרת ההופעות ביקש בלפונטה, שכאשר הם על הבמה תסיר מושקורי את משקפיי הראיה שלה בעלי המסגרת השחורה, שהפכו כבר לפריט מזוהה מאוד של הופעתה החיצונית. מושקורי לא הייתה מרוצה מהבקשה וביקשה לפרוש כעבור יומיים של הופעות. לבסוף התרצה בלפונטה וכיבד את רצונה להמשיך ולהופיע עם המשקפיים. ב-1967 יצא אלבומה הצרפתי Le Jour Où la Colombe ובו השיר בשם זה, שירם של נחום הימן ואיתן פרץ "רק הד קולך", שתורגם עבורה לצרפתית. האלבום הזה הגביר את הפופולריות שלה בצרפת, ובאותה שנה הופיעה בפעם הראשונה באולם אולימפיה הידוע אשר בפריז. ב-1968 החלה מושקורי להשתתף בסדרת טלוויזיה בבריטניה ברשת בי בי סי בשם "Presenting Nana Mouskouri" ובשנה שלאחר מכן הוציאה אלבום בשם "over and over" שצעד כמעט שנתיים במצעד המכירות הבריטי. במהלך שנות השבעים הרחיבה מושקורי את פעילותה והופיעה באוסטרליה, ניו זילנד ויפן ואף הקליטה מספר שירים ביפנית. בצרפת הוציאה במהלך שנים אלה מספר אלבומים בצרפתית שזכו לפופולריות גדולה. ב-1979 יצא אלבומה "Roses and Sunshine", כולו באנגלית, שכלל מוזיקת פולק וקאנטרי של זמרים שונים כמו ניל יאנג, דולי פרטון, בוב דילן ואחרים. האלבום התקבל באהדה רבה בעיקר בקנדה. ב-1981 זכה אלבומה הצרפתי "Je Chante Avec Toi, Liberté" להצלחה גדולה בצרפת ובעקבות כך תורגם לשפות רבות וזכה להצלחה עולמית. הצלחתו של אלבום זה סייעה מאוד לקדם אלבום נוסף של מושקורי שהוקלט בגרמנית בשם Mein Lieder sind mein Leben ב-1984 שבה מושקורי להופעה ביוון לאחר שלא הופיעה שם מ-1962. ב-1985 הקליטה את שיר הנושא "only love" לסדרת הטלוויזיה "בתו של מיסטראל" של רשת הבי בי סי, המבוססת על ספרה של ג'ודית קראנץ. השיר זכה להצלחה גדולה בבריטניה וברחבי העולם ותורגם לשפות שונות בביצועה של מושקורי עצמה. באותה שנה הוציאה סינגל בספרדית בשם "Con Todo el Alma for the Spanish-language" שזכה להצלחה רבה בספרד, ארגנטינה וצ'ילה. ב-1987 הוציאה חמישה אלבומים בשפות שונות וב-1988 הוציאה אלבום כפול של הקלאסיקות שלה. באותה תקופה ערכה סיבוב הופעות באסיה שכלל את המדינות: קוריאה הדרומית, טאיוואן, סינגפור, הונג קונג, מלזיה ותאילנד. ב-1991 הוציאה מושקרי אלבום באנגלית בשם "Only Love: The Best of Nana Mouskouri" שהפך לאלבום הנמכר ביותר שלה בארצות הברית. את מרבית שנות ה-90 הקדישה מושקורי להופעות סביב העולם ובמקביל הקליטה אלבומים נוספים ביניהם אלבום של מוזיקת גוספל, אלבום של שירים בספרדית שנקרא "ננה לטינה" ובו גם הקליטה דואטים עם חוליו איגלסיאס ומרסדס סוסה, אלבום של שירים ידועים מסרטי קולנוע שבו שיתפה פעולה שוב עם הארי בלפונטה בשני שירים, אלבום של שירים באנגלית ואלבום של שירים קלאסיים בפופ הצרפתי. מושקורי נבחרה לשגרירי רצון טוב של קרן החירום הבין-לאומית של האו"ם לילדים מטעם יוניצף באוקטובר 1993 והחליפה את השחקנית אודרי הפבורן שמילאה את התפקיד ונפטרה זמן קצר לפני כן. במשימתה הראשונה, במסגרת תפקיד זה, היא הגיעה לבוסניה לעזור לילדים שנפגעו ממלחמת בוסניה. לאחר שנחשפה למצוקתם של הילדים החליטה לערוך סדרה של מופעים לגיוס כספים בשוודיה ובבלגיה. ב-1994 נבחרה מושקורי לפרלמנט האירופי והייתה חברה בו עד 1999, כשהתפטרה מתפקידה מטעמים פציפיסטים. מושקורי המשיכה להופיע בשנות ה-2000 ברחבי העולם במופעים שונים. בשנת 2004 הוציאה מארז מיוחד במסגרת חברת התקליטים הצרפתית בה היא חתומה. המארז כולל 34 דיסקים עם יותר מ-600 שירים שלה, רובם בצרפתית. בשנת 2006 הופיעה כאורחת בתחרות האירוויזיון שהתקיימה באותה שנה ביוון, מולדתה. באותה שנה הודיעה מושקורי על כוונותיה לפרוש והחלה במסע הופעות פרידה באירופה, אוסטרליה, אסיה, דרום אמריקה, ארצות הברית וקנדה. ב-23 ביולי 2008 הופיעה ננה מושקורי בפעם האחרונה במופע פרידה מיוחד, שנערך מול קהל רב בתיאטרון הרודס אטיקוס באתונה שביוון, בנוכחות ראש ממשלת יוון, ראש העיר אתונה, וראשי העיר של ברלין, פריז ולוקסמבורג. באוקטובר 2013 חזרה ננה מושקורי להופיע ברחבי העולם במסגרת מה שכונה "Happy Birthday Tour" לרגל יום הולדתה השמונים. במסגרת סיבוב הופעות מיוחד זה הופיעה ננה מושקורי גם בישראל בפברואר 2014 וארחה את בתה לאנו מושקורי. בשנת 2018 קיימה הופעות שונות בעולם במסגרת סיבוב ההופעות החדש שלה "Forever Young Tour" ביניהם גם שתי הופעות בישראל בהיכל התרבות תל אביב ובאודיטוריום חיפה. מושקורי נישאה ב-1961 ליורגוס פטסילאס ולהם שני ילדים: בן בשם ניקולאס שנולד ב-1968 ובת בשם לאנו שנולדה ב-1970. מושקורי ופסטילאס נפרדו ב-1974 והתגרשו רשמית בשנת 1975. כיום חיה מושקורי בשווייץ עם בעלה השני אנדריי שפל לו נישאה ב-13 בינואר 2003. בשנת 1989 יצא ספר אוטוביוגרפי על חייה של ננה מושקורי. הספר נכתב בצרפתית ונקרא "Chanter ma vie" ("שרה את חיי"). בשנת 2006 התפרסמה ביוגרפיה שלה ביוונית בשם "To onoma mou ine Nana" ("שמי הוא ננה") ב-2007 תורגם הספר לצרפתית ואנגלית ונקרא "Nana Mouskouri – Memories". קבוצת יוניברסל מיוזיק טוענת כי ננה מושקורי מכרה לאורך השנים יותר מ-300 מיליון עותקים מכל האלבומים שלה ברחבי העולם. היא שרה ב-15 שפות שונות, הקליטה יותר מ-1,500 שירים והוציאה יותר מ-450 אלבומים. כל אלה הופכים אותה לאחת מהזמרות בעלות נתוני המכירה הגבוהים ביותר בעולם. Nana Mouskouri Canta canciones populares griegas (1960) I megales epitichies tis Nana Mouskouri (1961) Ta prota mas tragoudia (1961) The White Rose of Athens (1961) Greece, Land of Dreams (1962) The Girl From Greece Sings (1962) Roses Blanches de Corfu (1962) Ce Soir A Luna Park (1962) Crois-Moi ça durera (1962) Un homme est venu (1963) Sings Greek Songs-Never On Sunday (1963) Celui Que j'aime (1964) The Voice of Greece (1964) Chante en Grec (1965) Nana Mouskouri et Michael Legrand (1965) Griechische Gitarren mit Nana Mouskouri (1965) Nana Mouskouri in Italia (1965) Nana's Choice (1965) Nana Sings (1965) An Evening with Belafonte/Mouskouri (1966) Le Cœur trop tendre (1966) Strasse der hunderttausend Lichter (1966) Nana Mouskouri in Paris (1966) Moje Najlepse grčke pesme -Yugoslavia- (1966) Pesme Moje zemlje -Yugoslavia- (1966) Un souvenir du congres (1967) Nana Mouskouri à'lOlympia (1967) Showboat (1967) Chants de mon pays (1967) Singt Ihre Grossen Erfolge (1967) Le Jour où la Colombe (1967) Nana (1968) What now my love (1968) Une soirée avec Nana Mouskouri (1969) Dans le soleil et dans le vent (1969) Over and Over (1969) The exquisite Nana Mouskouri (1969) Mouskouri International (1969) Grand Gala (1969) Verzoekprogramma (1969) Le Tournesol (1970) Nana Recital 70 (1970) Sings Hadjidakis (1970) Turn On the sun (1970) Bridge Over troubled water (1970) My favorite Greek songs(1970)* After Midnight (1971) A Touch of French (1971) Love story (1971) Pour les enfants (1971) Comme un soleil (1971) A place in my heart (1971) Chante la Grèce (1972) Lieder meiner Heimat (1972) Xypna Agapi mou (1972) Christmas with Nana Mouskouri (1972) British concert (1972) Une voix... qui vivent du coeur (1972) Spiti mou spitaki mou (1972) Presenting...Songs from her TV series (1973) Vieilles Chansons de France (1973) Chante Noël (1973) Day is Done (1973) An American album (1973) Nana Mouskouri au théatre des champs-Elysées (1974) Que je sois un ange... (1974) Nana's Book of Songs (1974) The most beautiful songs (1974) Adieu mes amis (1974) Le temps des cerises (1974) If You Love me (1974) The magic of Nana Mouskouri (1974) Sieben Schwarze Rosen (1975) Toi qui t'en vas (1975) Träume sind Sterne (1975) At The Albert Hall (1975) Quand tu chantes (1976) Die Welt ist voll Licht (1976) Lieder die mann nie vergisst (1976) Nana in Holland (1976) Songs of the British isles (1976) Love goes on (1976) Quand Tu Chantes(1976) An Evening with Nana Mouskouri (1976) Ein Portrait (1976) La récréation (1976) Passport (1976) Une voix (1976) Alleluia (1977) Glück ist wie ein Schmetterling (1977) Star für Millionen (1977) Geliebt und bewundert (1977) Lieder, die die Liebe schreibt (1978)* Nouvelles chansons de la Vieille France (1978) Les enfants du Pirée (1978) Roses and Sunshine (1979) Vivre au Soleil (1979) Sing dein Lied (1979) Kinderlieder (1979) Come with me (1980) Vivre avec toi (1980) Die stimme in concert (1980) Wenn ich träum (1980) Alles Liebe (1981) Je Chante Avec Toi, Liberté (1981) Ballades (1982) Song for liberty (1982) Farben (1983) Quand on revient (1983) La dame de cœur (1984) Athina (1984) I endekati entoli (1985) Ma vérité (1985) Alone (1985) Libertad (1986) Kleine Wahrheiten (1986) Tu m'oublies (1986) Why Worry? (1986) Only Love (1986) Love Me Tender (1987) Tierra Viva (1987) Du und Ich (1987) Par amour (1987) Classique (1988) A voice from the heart (1988) The magic of Nana Mouskouri (1988) Concierto en Aranjuez (1989) Tout Simplement 1&2 (1989) Weinachts Lieder (1989) Taxidotis (1990) Gospel (1990) Only Love: The Best of Nana Mouskouri (1991) Nuestras canciones 1&2 (1991) Am Ziel meiner Reise (1991) Côté Sud - Côté Cœur (1992) Hollywood (1993) Falling in Love again (1993) Dix mille ans encore (1994) Agapi in'i zoi (1994) Nur ein Lied (1995) Nana Latina (1996) Hommages (1997) Return to Love (1997) The Romance of Nana Mouskouri (1997) Concert for peace (1998) Chanter la vie (1998) As time goes by (1999) The Christmas Album (2000) At Her Very Best (2001) Erinnerungen (2001) Songs the whole world loves (2001) Fille du soleil (2002) Un bolero Por Favor (2002) Ode to Joy (2002) Nana Swings (2003) Ich hab'gelacht, ich hab'geweint (2004) L'Integrale/Collection-34 CD Box Set (2004) A Canadian Tribute (2004) I'll Remember You (2005) Complete English Works/Collection-17 CD Box Set (2005) Moni Perpato (2006) Nana Mouskouri (Gold) (2 CD) (2006) Le Ciel est Noir - les 50 plus belles chansons (3 CD) (2007) The Ultimate Collection (2007) Les 100 plus belles chansons (5 CD) (2007) 50 Hronia Tragoudia (50 Years Of Songs) Alma Latina Todas sus grabaciones en español (5CD) (2008) The Best Of (Green Series) (2008) The Very Best Of (Readers Digest 4 CD-Box) (2008) The Ultimate Collection (Taiwan) (2CD) (2008) 'The Greatest Hits: Korea Tour Edition (2 CD-Box) (2008) Nana Mouskouri - Best Selection" (2009) Nana sings (reissue) (2009) Nana Mouskouri : Les hits (2009) Meine Schönsten Welterfolge vol. 2" (2CD) (2009) Les n°1 de Nana Mouskouri (Edition Limitée): (2CD) (2009) La mas completa coleccion (2009) Nana Mouskouri I (2009) Nana Mouskouri : Highlights 娜娜穆斯库莉:精选" (2010) As time goes by (Nana Mouskouri sings the Great Movie Themes)" (reissue) (2010) The Danish Collection (reissue) (2010) Nana Jazz (2010) ננה מושקורי, ברשת החברתית פייסבוק ננה מושקורי, סרטונים בערוץ היוטיוב ננה מושקורי, במסד הנתונים הקולנועיים IMDb (באנגלית) ננה מושקורי, באתר AllMovie (באנגלית) ננה מושקורי, במסד הנתונים הקולנועיים KinoPoisk (ברוסית) ננה מושקורי, באתר אפל מיוזיק (באנגלית) ננה מושקורי, באתר ספוטיפיי ננה מושקורי, באתר Last.fm (באנגלית) ננה מושקורי, באתר AllMusic (באנגלית) ננה מושקורי, באתר MusicBrainz (באנגלית) ננה מושקורי, באתר דיזר ננה מושקורי, באתר Yandex.Music (ברוסית) ננה מושקורי, באתר Discogs (באנגלית) ננה מושקורי, באתר Songkick (באנגלית) ננה מושקורי, באתר Genius ננה מושקורי, דף שער בספרייה הלאומית ננה מושקורי, באתר DNCI ננה מושקורי, באתר בילבורד (באנגלית) ננה מושקורי, באתר טיידל (באנגלית) שירית גל, ננה מושקורי: "אמרו לי לצבוע לבלונד ולזרוק את המשקפיים", באתר ynet, 24 באוקטובר 2018 Nana Mouskouri Albums and Discography, AllMusic (באנגלית) אתר כרטיסים ברשת, ננה מושקורי חוזרת להופעה בישראל - כל מה שצריך לדעת, באתר כרטיסים ברשת, ‏28 במאי 2018